Diari Oficial de la Generalitat Valenciana


Sumari del DOGV 5584, del 24-08-2007 (2007/10347)

Notificació de la Resolució de 25 de juny de 2007, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana al campament de turisme «platja del Torres» de la Vila Joiosa i, en conseqüència, conclús el procediment iniciat a petició de Jacinto Orts Llinares, en representació de la mercantil Torres de Abajo, SL, titular i propietària de l'esmentat establiment, es procedix a l'arxiu de les actuacions practicades.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5584

Data del DOGV
:   24-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10853


Data del document
:   25-06-2007

Organisme emissor
:   Agència Valenciana del Turisme

Tipus de document
:   Edicte

Descriptors 

:   * Agència Valenciana del Turisme

Notificació de la Resolució de 25 de juny de 2007, del secretari autonòmic de Turisme i director de l'Agència Valenciana del Turisme, per la qual es dóna de baixa en el Registre General d'Empreses, Establiments i Professions Turístiques de la Comunitat Valenciana al campament de turisme «platja del Torres» de la Vila Joiosa i, en conseqüència, conclús el procediment iniciat a petició de Jacinto Orts Llinares, en representació de la mercantil Torres de Abajo, SL, titular i propietària de l'esmentat establiment, es procedix a l'arxiu de les actuacions practicades. [2007/10953]  
Per no haver sigut possible notificar de forma personal i directa a l'interessat Jacinto Orts Llinares, com a representant de la mercantil Torres de Abajo, SL, titular i propietària del càmping «platja del Torres» de la Vila Joiosa, la resolució de baixa de l'esmentat establiment en el Registre General d'Empreses, Establiments i Professions Turístiques de la Comunitat Valenciana, es procedix a la publicació en el Diari Oficial de la Comunitat Valenciana, a l'efecte del que disposa l'art. 59.4 de la Llei 30/92 de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de juliol de 2007. La cap de l'Àrea de Producte: Isabel Palafox Gámir.  
«Vist l'escrit presentat per Jacinto Orts Llinares, en representació de Torres de Abajo, SL, com titular i propietària del càmping "platja del Torres", siti PDA. Torres Nord, 11 de La Vila Joiosa, en el qual sol·licita la baixa de l'establiment per cessament de l'activitat pròpia de càmping.  
Atés que:  
1. En data 15 de maig d'enguany, l'interessat va presentar escrit en el qual manifestava que el càmping havia cessat en la seua activitat ja que els terrenys on s'ubica estan afectats per les obres d'urbanització del sector PP-27 de l'Ajuntament de la Vila Joiosa i s'han cedit els terrenys a l'agent urbanitzador.  
Als anteriors fets li són d'aplicació els següents  
Fonaments de dret:  
1. L'article 1 del Decret 119/2002, de 30 de juliol, del Consell, regulador dels Campaments de Turisme de la Comunitat Valenciana, establix que:  
1.1 "Queden subjectes al present Decret les empreses i establiments que, dins de l'àmbit territorial de la Comunitat Valenciana, es dediquen a prestar, de forma professional i habitual, allotjament mitjançant preu en la modalitat de Campaments Públics de Turisme, també denominats càmpings."  
1.2. " S'entén per "càmping", l'espai de terreny degudament delimitat i acondicionat per a la seua ocupació temporal per persones que pretenguen fer vida a l'aire lliure, amb fins vacacionals o turístics, utilitzant com a residència albergues mòbils, tendes de campanya, caravanes i/o altres elements fàcilment transportables dotats d'elements de rodament degudament homologats, en plenes condicions d'ús i exempts de fonamentació?".  
Els fets reflectits en els antecedents posen de manifest que en els terrenys en què radicava l'establiment han sigut cedits a l'agent urbanitzador per a la realització d'obres d'urbanització del sector PP-27 no exercint-se l'activitat a què fa referència l'article 1 del Decret 119/2002, de 30 de juliol, per la qual cosa procedix la baixa en el Registre General d'Empreses, Establiments i Professions Turístiques de la Comunitat Valenciana, com a Campament Públic de Turisme.   
2. L'article 89.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que "en els procediments tramitats a sol·licitud de l'interessat, la resolució serà congruent amb les peticions formulades per este."  
Per tot el susdit, el secretari autonòmic de Turisme i director de l'Agència Valenciana de Turisme en virtut de les competències conferides per l'article 9 dos.i) del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme (DOCV de 13 d'octubre del 2004), resol:  
Donar de baixa en el Registre General d'Empreses, Establiments i Professions Turístiques de la Comunitat Valenciana al càmping "platja del Torres", siti en la Ptda. Torres Nord, 11 de la Vila Joiosa, amb signatura CTE-78 i, en conseqüència, conclús el procediment iniciat a sol·licitud de l'interessat.  
El que es notifica de conformitat amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Contra esta resolució, que no posa fi a la via administrativa, podrà interposar-se recurs d'alçada davant de la consellera de Turisme i presidenta de l'Agència Valenciana del Turisme, en el termini d'UN MES, comptat des de l'endemà al de la recepció de la notificació, d'acord amb el que establix els articles 114, 115 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València 25 de juny de 2007.- El secretari autonòmic de Turisme i director de l'Agència Valenciana del Turisme: Matías Pérez Such.»